**( Модел уговора за партију 4 )**

**МОДЕЛ УГОВОРА**

**о набавци услуге:**

**Хитне интервенције на чишћењу канализације**

закључен између:

РС/МО/ ВОЈНА УСТАНОВА „ДЕДИЊЕ“, са седиштем у Београду, Делиградска 40а,

коју заступа, по овлашћењу Министра одбране, цл Александар Радибратовић, дипл.екон.,

матични број: 17864955, ПИБ: 108341454,

мејл: office@vudedinje.com

(у даљем тексту: Наручилац), с једне стране

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

матични број: \_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_,

бр. рачуна \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

тел. \_\_\_\_\_\_\_\_\_\_\_\_\_\_\_\_; Fax: \_\_\_\_\_\_\_\_\_\_\_\_\_\_

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(у даљем тексту: Извршилац), с друге стране

Основ уговора:

ЈН Број: 0042/2021

Број и датум одлуке о додели уговора: 1006-\_\_\_\_од \_\_\_\_\_\_,2021. године

Понуда изабраног понуђача бр. 1006-\_\_\_\_ од \_\_\_\_\_\_\_\_.2021. године

**ПРЕДМЕТ УГОВОРА**

**Члан 1.**

Предмет овог уговора је набавка услуге: Хитне интервенције на чишћењу канализације, у складу са условима из конкурсне документације за ЈН 0042/2021 и Понудом Извршиоца, која је код Наручиоца заведена под бројем 1006-\_\_\_ од \_\_\_\_\_.2021. године (попуњава Наручилац).

**ВАЖЕЊЕ УГОВОРА**

**Члан 2.**

Период важења уговора је годину дана од дана његовог закључења. Уговор се сматра закљученим даном обостраног потписивања.

Утрошком уговорене цене из члана 3. став 1. овог Уговора пре истека рока из става 1. овог члана, Уговор престаје да важи о чему Наручилац обавештава Извршиоца.

**ЦЕНА**

**Члан 3.**

Уговор се закључује на процењену вредност набавке и то =\_\_\_\_\_\_\_\_\_\_\_ динара без ПДВ-а, односно =\_\_\_\_\_\_\_\_\_\_\_ динара са ПДВ-ом, а по јединичним ценама прихваћене понуде, датим у спецификацији цена у прилогу уговора.

Уговорне стране су сагласне, да је укупна цена оквирна и да је обим пружених услуга искључиво у складу са указаним потребама Наручиоца а највише до утрошка укупне уговорене вредности.

**Члан 4.**

Извршилац пружа услуге искључиво по пријему писаног или усменог налога Наручиоца, достављеном лично, телофоном, факсом или електронским путем.

У цену сваке појединачне услуге урачунати су сви трошкови које Извршилац има у реализацији предметне јавне набавке: транспортни, путни, долазак/одлазак, визуелна дефектажа неисправности, цене радне снаге, делова и материјала и осталих трошкова (ако су предвиђени).

**Члан 5.**

У случају потребе за резервним делом или услогом који нису наведени у табели, цена услуге наплаћује се по цени истог која не сме бити већа од званичне велепродајне цене и понуђеној цени радног сата, а при чему укупна вредност таквих услуга током важења уговора, не може бити већа од 10% од укупне вредности уговора.

Резервни делови морају бити оригинални и нови.

**РОК ИЗВРШЕЊА УСЛУГЕ**

**Члан 6.**

Рок за излазак на терен \_\_\_\_\_\_\_\_\_\_\_\_\_\_\_ сати (максимум 12 сати) од пријема позива представника Наручиоца.

Извршилац је у обавези да се у сваком тренутку одазове на позив Наручиоца (током дана, ноћи, викенда, празника) због хитних интервенција.

**Члан 7.**

Уговорне стране су се споразумеле да се услуга из члана 1. Уговора, изврши у месту које Наручилац одреди налогом (на територији града Београда и Панчева).

**НАЧИН И РОК ПЛАЋАЊА**

**Члан 8.**

Наручилац се обавезује да ће износ из члана 2. овог Уговора исплатити на рачун извршиоца број \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ у року од 45 дана од дана извршења услуге, а на основу потписане фактуре од стране наручиоца и извршиоца.

**КВАЛИТАТИВНИ И КВАНТИТАТИВНИ ПРИЈЕМ**

**Члан 9.**

За све време реализације Уговора представници Наручиоца и Извршиоца ће вршити квалитативни и квантитативни пријем извршених услуга, на уговореној локацији и сачинити Записник о пруженим услугама.

Уколико се уоче недостаци, представници Наручиоца и Извршиоца ће недостатке записнички констатовати.

Извршилац се обавезује да отклони утврђене недостатке у року од 2 дана од дана записничког констатовања недостатака.

**УГОВОРНА КАЗНА**

**Члан 10.**

У случају да Извршилац не изврши услугу из члана 1. овог уговора у предвиђеном (уговореном року) року, или не отклони недостатке из чл. 9. став 3., Наручилац ће му зарачунати уговорну казну у висини од 0,2% процената без ПДВ-а, за сваки дан закашњења, с тим да укупан износ уговорне казне не пређе 5% (пет процената) од уговорене вредности без обрачунатог ПДВ-а.

Наручилац је овлашћен да, по испостављању рачуна, зарачуна и наплати уговорну казну из става 1. овог члана без предходног обавештавања Извршиоца, с тим да је обавезан да у писаној форми саопшти Извршиоцу зарачунату уговорну казну за коју је рачун умањен.

Уколико Извршилац не изврши уговорне обавезе из члана 1. уговора, закасни са извршењем услуге преко рока који је покривен уговорном казном из става 1. oвог члана и уколико једнострано раскине уговор, Наручилац има право да депоновани инструмент обезбеђења, у износу од 10% укупне вредности уговора без ПДВ-а, поднесе на наплату банци код које Извршилац има отворен текући рачун.

У случају да Наручилац не плати уредно испостављен рачун Извршиоца за извршене услуге из члана 1. овог уговора, дужан је да плати законску затезну камату.

**ГАРАНЦИЈЕ И РЕКЛАМАЦИЈЕ**

**Члан 11.**

Извршилац је Наручиоцу дао гаранцију на квалитет извршене услуге из члана 1. уговора, у трајању од \_\_\_\_\_\_\_\_\_\_\_, а за уграђене делове и материјал \_\_\_\_\_\_\_\_\_\_(најкраће 12 месеци или минимална преносива произвођачка гаранција уколико је краћа од 12 месеци). Гарантни рок тече од дана пријема услуге, о чему је меродаван датум из Извештаја комисије Наручиоца.

Наручилац задржава право рекламације на квалитет услуге или делова. За уочене рекламације Наручилац сачињава комисијски записник и писану рекламацију доставља Извршиоцу. Рекламације на извршену услугу решавају Уговорне стране у међусобном контакту.

Извршилац ће у свему поступити по рекламацији Наручиоца и недостатке отклонити без одлагања у року од 10 дана. Све трошкове проузроковане отклањањем неисправности, у оправданим случајевима рекламације, сноси Извршилац.

**СРЕДСТВО ОБЕЗБЕЂЕЊА**

**Члан 12.**

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

**ВИША СИЛА**

**Члан 13.**

Уколико после закључења овог Уговора наступе околности више силе које доведу до ометања или онемогућавања извршења обавеза дефинисаних Уговором рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних старана и који нису могли бити спречени од стране погођене вишом силом.

Вишом силом сматрају се поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

**РАСКИД УГОВОРА**

**Члан 14.**

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, страна која је скривила раскид, дужна је да другој уговорној страни надокнади штету.

Уколико извршилац није у могућности да испоштује рок испоруке добара, Наручилац може раскинути уговор на штету Извршиоца.

**ПРЕЛАЗНЕ И ЗАВРШНЕ ОДРЕДБЕ**

**Члан 15.**

Промене Уговора важиће само уколико су сачињене у писменој форми, уз обострану сагласност уговорних страна, о чему сачињава анекс Уговора.

**Члан 16.**

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

**Члан 17.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**Члан 18.**

Уговор ступа на снагу даном потписивања од стране обе уговорне стране.

Уговор је сачињен у 4 ( четири ) истоветна примерка од којих свакој страни припада по 2 ( два ) примерка.

**НАРУЧИЛАЦ : ИЗВРШИЛАЦ :**

**ВОЈНА УСТАНОВА „ДЕДИЊЕ“ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПО ОВЛАШЋЕЊУ МИНИСТРА ОДБРАНЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**цивилно лице**

**Александар Радибратовић, дипл. екон. (Потпис овлашћеног лица)**